
Žiniasklaidos priemonių naudojimo raštingumo lygio nustatymo tyrimo paslaugų pirkimo sąlygų
6 priedas

(Projektas)

ŽINIASKLAIDOS PRIEMONIŲ NAUDOJIMO RAŠTINGUMO LYGIO NUSTATYMO TYRIMO PASLAUGŲ TEIKIMO SUTARTIS

2025 m. ___________ ____ d. Nr. ______
Vilnius

Lietuvos Respublikos kultūros ministerija, atstovaujama SUTARTĮ PASIRAŠANČIO ASMENS PAREIGOS, VARDAS, PAVARDĖ, veikiančio pagal DOKUMENTAS, KURIO PAGRINDU ASMUO PASIRAŠO SUTARTĮĮ (toliau – Užsakovas),
ir
PASLAUGŲ TEIKĖJO VARDAS, PAVARDĖ ARBA PAVADINIMAS, atstovaujama SUTARTĮ PASIRAŠANČIO ASMENS PAREIGOS, VARDAS, PAVARDĖ, veikiančio pagal DOKUMENTAS, KURIO PAGRINDU ASMUO PASIRAŠO SUTARTĮ (toliau  Paslaugų teikėjas),
toliau Užsakovas ir Paslaugų teikėjas kartu vadinami „Šalimis“, o kiekvienas atskirai – „Šalimi“,
atsižvelgdami į tai, kad:
· buvo atliktas Žiniasklaidos priemonių naudojimo raštingumo lygio nustatymo tyrimo paslaugų mažos vertės viešasis pirkimas skelbiamos apklausos būdu, pirkimo numeris  ĮRAŠYTIĮ (toliau – Pirkimas);
· vadovaujantis Lietuvos Respublikos viešųjų pirkimų įstatymu, Lietuvos Respublikos kultūros ministerijos viešųjų pirkimų organizavimo ir vidaus kontrolės tvarkos aprašu, patvirtintu kultūros ministro 2024 m. gegužės 10 d. įsakymu Nr. ĮV-408 „Dėl Lietuvos Respublikos kultūros ministerijos atliekamų viešųjų pirkimų organizavimo ir vidaus kontrolės tvarkos aprašo patvirtinimo“, ir Pirkimo dokumentais, Paslaugų teikėjas buvo pripažintas Pirkimo laimėtoju,
sudarė šią Žiniasklaidos priemonių naudojimo raštingumo lygio nustatymo tyrimo paslaugų teikimo sutartį (toliau – Sutartis) ir susitarė laikytis joje nustatytų įsipareigojimų. 

1. SUTARTIES OBJEKTAS IR SUTARTIES PRIEVOLIŲ ĮVYKDYMO TERMINAI

1.1. Sutarties objektas – žiniasklaidos priemonių naudojimo raštingumo lygio nustatymo tyrimo (toliau – Tyrimas) paslaugos (toliau – paslaugos). Reikalavimai paslaugoms nurodyti Pirkimo sąlygų 1 priede „Žiniasklaidos priemonių naudojimo raštingumo lygio nustatymo tyrimo techninė specifikacija“ (toliau – Techninė specifikacija).
1.2. Paslaugų teikimo terminai ir etapai:
1.2.1. per 5 darbo dienas nuo paslaugų Sutarties įsigaliojimo dienos Užsakovas organizuoja įvadinį Užsakovo atstovų ir Paslaugų teikėjo atstovų susitikimą, kurio metu aptariamas Tyrimo rengimo ir organizavimo planas bei Tyrimo veiklų tvarkaraštis;
1.2.2. ne vėliau kaip per 2 mėnesius nuo Sutarties įsigaliojimo dienos Paslaugų teikėjas pateikia Užsakovui derinimui tarpinę Tyrimo ataskaitą, kurioje, be kita ko, turi atsispindėti respondentų apklausos duomenys. Laikoma, kad tarpinė Tyrimo ataskaita yra suderinta, kai Užsakovas raštu Sutartyje nurodytu elektroninio pašto adresu patvirtina šio dokumento tinkamumą ir Šalių pasirašomas tarpinės Tyrimo ataskaitos perdavimo-priėmimo aktas;
1.2.3. atsisakydamas patvirtinti tarpinę Tyrimo ataskaitą, Užsakovas ne vėliau kaip per 5 darbo dienas nuo jos gavimo dienos turi pateikti Paslaugų teikėjui raštiškas pastabas pirkimo sutartyje nurodytu elektroninio pašto adresu, prašydamas Paslaugų teikėjo pataisyti ir (ar) papildyti nurodytą dokumentą. Paslaugų teikėjas, gavęs Užsakovo pastabas, privalo per Užsakovo nustatytą terminą (kuris negali būti ilgesnis kaip 5 darbo dienos nuo raštiškų pastabų išsiuntimo dienos) pataisyti ir (ar) papildyti nurodytą dokumentą ir jį dar kartą pateikti Užsakovui sutartyje nurodytu elektroninio pašto adresu;
1.2.4. ne vėliau kaip per 3 mėnesius nuo Sutarties įsigaliojimo dienos Paslaugų teikėjas pateikia Užsakovui galutinės Tyrimo ataskaitos projektą Sutartyje nurodytu elektroninio pašto adresu;
1.2.5. ne vėliau kaip per 5 darbo dienas nuo galutinės Tyrimo ataskaitos projekto gavimo dienos Užsakovas raštu Sutartyje nurodytu elektroninio pašto adresu pritaria galutinei Tyrimo ataskaitai arba atsisakydamas priimti galutinę Tyrimo ataskaitą turi pateikti Paslaugų teikėjui raštiškas pastabas Sutartyje nurodytu elektroninio pašto adresu, prašydamas Paslaugų teikėjo pataisyti ir (ar) papildyti nurodytą dokumentą. Paslaugų teikėjas, gavęs Užsakovo pastabas, privalo per Užsakovo nustatytą terminą (kuris negali būti ilgesnis kaip 5 darbo dienos nuo raštiškų pastabų išsiuntimo dienos) pataisyti ir (ar) papildyti nurodytą dokumentą ir jį dar kartą pateikti Užsakovui;
1.2.6. ne vėliau kaip per 5 darbo dienas po galutinės Tyrimo ataskaitos patvirtinimo Paslaugų teikėjas surengia Tyrimo pristatymą. Užsakovui pageidaujant, pristatymas gali būti vykdomas nuotoliniu būdu, pasitelkiant elektronines ryšio priemones;
1.2.7. Užsakovas priima tinkamai suteiktas paslaugas ne vėliau kaip per 5 darbo dienas nuo Tyrimo pristatymo Lietuvos Respublikos kultūros ministerijoje ar elektroninėmis ryšio priemonėmis dienos, pasirašydamas paslaugų perdavimo-priėmimo aktą;
1.2.8. visos paslaugos turi būti suteiktos ir paslaugų perdavimo-priėmimo aktas turi būti pasirašytas ne vėliau kaip per 4 mėnesius nuo Sutarties įsigaliojimo dienos. Paslaugų teikimo terminas, esant nenumatytoms objektyvioms aplinkybėms (esant apribojimams dėl duomenų gavimo ar pan.) arba Užsakovui pakartotinai pateikus Paslaugų teikėjui raštiškas pastabas dėl galutinės Tyrimo ataskaitos projekto, kaip numatyta Techninės specifikacijos 3.9 papunktyje, gali būti pratęstas vieną kartą ne ilgiau kaip 10 darbo dienų.
1.3. Paslaugų teikėjas, pasirašydamas Sutartį, įsipareigoja neatlygintinai perduoti Užsakovui visas išimtines turtines teises, numatytas Lietuvos Respublikos autorių teisių ir gretutinių teisių įstatyme, į Sutarties pagrindu parengtą Tyrimą. Šios teisės pereina Užsakovui nuo paslaugų perdavimo-priėmimo akto pasirašymo dienos. Paslaugų teikėjas neturi teisės savarankiškai, be Užsakovo išankstinio raštiško sutikimo, naudoti, perleisti ar kitaip disponuoti Tyrimu.

2. SUTARTIES ŠALIŲ PAREIGOS IR TEISĖS

2.1. Užsakovas įsipareigoja:
2.1.1. Sutartyje nustatytomis sąlygomis ir tvarka sumokėti Paslaugų teikėjui už tinkamai ir laiku suteiktas paslaugas;
2.1.2. Paslaugų teikėjui suteikti turimą informaciją ir (arba) dokumentus, kurie yra būtini Sutarčiai vykdyti;
2.1.3. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;
2.1.4. laikyti Sutarties sąlygas, visą dokumentaciją ir informaciją, kurią gauna iš Paslaugų teikėjo vykdydamas Sutartį, konfidencialia ir be išankstinio Paslaugų teikėjo rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka (pvz. Viešųjų pirkimų įstatymo 86 straipsnio 9 dalies reikalavimas);
2.1.5. ne vėliau kaip per 3 dienas nuo Sutarties 2.4.3 papunktyje nurodytos informacijos gavimo raštu, informuoti subtiekėjus apie tiesioginio atsiskaitymo galimybę, prašant subtiekėjų, norinčių pasinaudoti tokia galimybe, raštu pateikti prašymą Užsakovui per 3 dienas.
2.2. Užsakovas turi teisę:
2.2.1. reikalauti, kad paslaugos būtų teikiamos Sutartyje ir Techninėje specifikacijoje nustatyta tvarka už Paslaugų teikėjo pasiūlyme ir Sutarties 3.2 papunktyje nurodytą kainą;
2.2.2. tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Užsakovas, Paslaugų teikėjas ir jo subtiekėjas.
2.3. Užsakovas turi visas Sutarties bei Lietuvos Respublikoje galiojančių teisės aktų numatytas teises.
2.4. Paslaugų teikėjas įsipareigoja:
2.4.1. teikti Sutarties 1 punkte ir Techninėje specifikacijoje nurodytus reikalavimus atitinkančias paslaugas Sutartyje nurodytais terminais savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias;
2.4.2. jeigu suteiktos paslaugos neatitinka Sutarties 1 punkte ir Techninėje specifikacijoje nustatytų reikalavimų, ištaisyti trūkumus pagal Sutarties 1.2.3, 1.2.5 ir 1.2.8 papunkčiuose nustatytą tvarką ir suteikti Sutarties 1 punkte ir Techninėje specifikacijoje nustatytus reikalavimus atitinkančias paslaugas;
2.4.3. sudarius Sutartį, tačiau ne vėliau kaip Sutartis pradedama vykdyti, Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Paslaugų teikėjas taip pat privalo nedelsdamas informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Nauji subtiekėjai pasitelkiami ir (arba) esami subtiekėjai keičiami Sutarties 9 punkte nustatyta tvarka;
2.4.4. užtikrinti Sutarties 9.1.3 papunktyje nurodytų ekspertų dalyvavimą teikiant paslaugas pagal jiems priskirtas funkcijas;
2.4.5. vykdant Sutartį, sąskaitą faktūrą teikti naudojantis Sąskaitų administravimo bendrąja informacine sistema (toliau – SABIS). Jei SABIS funkcinės galimybės nepakankamos ar laikinai neužtikrinamos, Paslaugų teikėjas gali pateikti reikalingą informaciją el. paštu info@lrkm.lt ir el. paštu, nurodytu Sutarties 7.1 papunktyje. Sąskaita faktūra turi būti pateikta ne anksčiau kaip Šalims pasirašius paslaugų perdavimo-priėmimo aktą;
2.4.6. nedelsdamas raštu informuoti Užsakovą apie bet kokias aplinkybes, kurios trukdo ar gali sutrukdyti Paslaugų teikėjui tinkamai teikti paslaugas;
2.4.7. Užsakovui raštu paprašius grąžinti visus iš Užsakovo gautus Sutarčiai vykdyti reikalingus dokumentus;
2.4.8. laikyti Sutarties sąlygas, visą dokumentaciją ir informaciją, kurią gauna iš Užsakovo vykdydamas Sutartį, konfidencialia ir be išankstinio Užsakovo rašytinio sutikimo neplatinti trečiosioms šalims, išskyrus atvejus, kai to reikalaujama pagal Lietuvos Respublikos įstatymus;
2.4.9. laikytis Lietuvos Respublikos civilinio kodekso bei kitų su Paslaugų teikėjo sutartinių įsipareigojimų vykdymu susijusių Lietuvos Respublikoje galiojančių teisės aktų nuostatų ir užtikrinti, kad jų laikytųsi Paslaugų teikėjo specialistai, darbuotojai bei atstovai;
2.4.10. nenaudoti Užsakovo pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
2.4.11. jei Paslaugų teikėjas veikia jungtinės veiklos (partnerystės) pagrindu, partneriai visi kartu ir kiekvienas atskirai yra atsakingi už Sutarties nuostatų vykdymą pagal Lietuvos Respublikos įstatymus ir kitus teisės aktus. Paslaugų teikėjas privalo paskirti vieną iš partnerių atstovauti santykiuose su Užsakovu. Be išankstinio raštiško Užsakovo sutikimo jungtinės veiklos sutartimi nustatytų partnerių keitimas yra laikomas Sutarties pažeidimu;
2.4.12. atlyginti Užsakovui tiesioginius nuostolius, jei dėl Paslaugų teikėjo kaltės Paslaugų teikėjas ar jo specialistai, darbuotojai, atstovai, vykdydami Sutartį, nesilaiko Lietuvos Respublikoje galiojančių teisės aktų reikalavimų ir dėl to Užsakovui būtų pateikti kokie nors reikalavimai ar pretenzijos;
2.4.13. atsižvelgdamas į tai, kad vykdomas žaliasis pirkimas (aplinkos apsaugos kriterijus nustatytas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu) ir siekdamas sunaudoti mažiau gamtos išteklių, visus su šia Sutartimi susijusius dokumentus teikti elektroniniu formatu ir elektroninėmis priemonėmis (dokumentai neturi būti spausdinami);
2.4.14. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
2.5. Paslaugų teikėjas turi teisę:
2.5.1. gauti Sutartyje nustatytomis sąlygomis ir tvarka apmokėjimą už tinkamai ir laiku suteiktas paslaugas;
2.5.2. gauti Užsakovo turimą informaciją ir (arba) dokumentus, kurie yra būtini Sutarčiai vykdyti.
2.6. Paslaugų teikėjas turi visas Sutarties bei Lietuvos Respublikoje galiojančių teisės aktų numatytas teises.

3. KAINODAROS TAISYKLĖS

3.1. Vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ 10 punktu, bus naudojamas fiksuotos kainos apskaičiavimo būdas. Kaina dėl mokesčių ar dėl kainų lygio pasikeitimo nebus perskaičiuojama.
3.2. Sutarties kaina – <...> Eur be PVM (suma žodžiais) be PVM arba <...> Eur su PVM (suma žodžiais). Ši kaina Sutarties vykdymo metu negali būti viršyta.
3.3. Į Sutarties 3.2 papunktyje nurodytą kainą įskaičiuoti visi mokesčiai ir visos Paslaugų teikėjo išlaidos, reikalingos tinkamam paslaugų teikimui Užsakovui, įskaitant, bet neapsiribojant išlaidomis, susijusiomis su Tyrimo rezultatų pristatymu ir sąskaitos pateikimu per SABIS.
3.4. Tuo atveju, jeigu vadovaujantis Sutarties 2.2.2 papunkčiu bus sudaroma trišalė sutartis tarp Užsakovo, Paslaugų teikėjo ir jo subtiekėjo dėl tiesioginio atsiskaitymo su subtiekėju, atsiskaitymas vykdomas toje trišalėje sutartyje nustatyta tvarka.

4. MOKĖJIMO TVARKA

4.1. Užsakovas atsiskaito su Paslaugų teikėju eurais pagal Paslaugų teikėjo pateiktas sąskaitas faktūras tokia tvarka ir terminais:
4.1.1. sudarius Sutartį Užsakovas Paslaugų teikėjui sumoka 30 proc. Sutarties 3.2 papunktyje dydžio nurodytos kainos avansą;
4.1.2. Paslaugų teikėjui pateikus, suderinus su Užsakovu tarpinę Tyrimo ataskaitą ir Šalims pasirašius tarpinės Tyrimo ataskaitos perdavimo-priėmimo aktą, t. y. įgyvendinus Sutarties 1.2.2–1.2.3 papunkčius, Užsakovas Paslaugų teikėjui sumoka 40 proc. dydžio Sutarties 3.2 papunktyje nurodytos kainos sumą;
4.1.3. Paslaugų teikėjui pateikus, suderinus su Užsakovu galutinę Tyrimo ataskaitą, surengus Tyrimo pristatymą ir Šalims pasirašius paslaugų perdavimo-priėmimo aktą, t. y. įgyvendinus Sutarties 1.2.4–1.2.7 papunkčius, Užsakovas Paslaugų teikėjui sumoka likusią 30 proc. dydžio Sutarties 3.2 papunktyje nurodytos kainos dalį.
4.2. Užsakovas sumoka Paslaugų teikėjui pagal pateiktas PVM sąskaitas faktūras (Sutarties 4.1.1  papunktyje nurodytu atveju pagal pateiktą išankstinę sąskaitą) per 10 darbo dienų nuo sąskaitų gavimo per SABIS informacinę sistemą dienos, laikantis Sutarties 4.1 papunktyje nustatytų sąlygų.
4.3. Atsiskaitymai vykdomi pavedimu, pervedant pinigus į Paslaugų teikėjo sąskaitą banke, nurodytą prie jo rekvizitų Sutartyje.
4.4. Tuo atveju, jeigu vadovaujantis Sutarties 2.2.2 papunkčiu bus sudaroma trišalė sutartis tarp Užsakovo, Paslaugų teikėjo ir jo subtiekėjo dėl tiesioginio atsiskaitymo su subtiekėju, atsiskaitymai vykdomi toje trišalėje sutartyje nustatyta tvarka.

5. SUTARTIES ĮVYKDYMO UŽTIKRINIMAS

5.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Sutarties šalies prisiimtų įsipareigojimų įvykdymą.
5.2. Jei Paslaugų teikėjui įvykdžius įsipareigojimus pagal Sutartį ne dėl Paslaugų teikėjo kaltės Užsakovas neatlieka apmokėjimo Sutartyje nustatytais terminais, Paslaugų teikėjo rašytiniu pareikalavimu Užsakovas privalo sumokėti Paslaugų teikėjui už kiekvieną uždelstą dieną 0,03 % (trijų šimtųjų procento) dydžio delspinigius, skaičiuotinus nuo laiku neapmokėtos sumos. 
5.3. Jei Paslaugų teikėjas nesuteikia paslaugų Sutarties 1.2 papunktyje nurodytais terminais arba suteiktos paslaugos neatitinka Sutarties 1 punkte ir Techninėje specifikacijoje nustatytų reikalavimų tokiu būdu, kad šių trūkumų neįmanoma ištaisyti 2.4.2 papunktyje nustatyta tvarka ir terminais, Užsakovas nesumoka Paslaugų teikėjui Sutarties 3.2 papunktyje nurodytos kainos ir Užsakovo rašytiniu pareikalavimu Paslaugų teikėjas privalo grąžinti Užsakovo sumokėtas sumas ir sumokėti Užsakovui 5 % (penkių procentų) nuo Sutarties 3.2 papunktyje nurodytos kainos dydžio baudą.
5.4. Jeigu Paslaugų teikėjas trūkumus ištaiso Sutarties 2.4.2 papunktyje nustatyta tvarka bei terminais, Sutarties Šalys susitaria, kad Paslaugų teikėjui nebus taikomos jokios Sutartimi ar Lietuvos Respublikos teisės aktais numatytos priemonės dėl įsipareigojimų pažeidimo ar netinkamo vykdymo.

6. SUTARTIES GALIOJIMAS, SUTARTIES NUTRAUKIMO ATVEJAI IR TVARKA, SUTARTIES PAKEITIMAS

6.1. Sutartis įsigalioja Šalims ją pasirašius ir galioja iki abiejų Šalių sutartinių įsipareigojimų įvykdymo, tačiau ne ilgiau kaip 4 mėnesius ir 10 darbo dienų nuo Sutarties įsigaliojimo dienos arba Sutartis nutraukiama įstatymų ar Sutartyje nustatytais atvejais. Tuo atveju, jei vadovaujantis Sutarties 1.2.8 papunkčiu paslaugų teikimo terminas pratęsiamas, Sutarties galiojimas pratęsiamas tomis pačiomis sąlygomis ir tais pačiais terminais kaip ir paslaugų teikimo terminas.
6.2. Sutartis gali būti nutraukiama raštišku Šalių susitarimu.
6.3. Paslaugų teikėjas, raštu įspėjęs Užsakovą prieš 14 dienų, gali nutraukti Sutartį, jeigu Užsakovas nevykdo sutartinių įsipareigojimų.
6.4. Užsakovas, raštu įspėjęs Paslaugų teikėją prieš 14 dienų, šioje Sutartyje nustatyta tvarka gali vienašališkai nutraukti Sutartį jeigu:
6.4.1. Paslaugų teikėjas padaro esminį Sutarties pažeidimą;
6.4.2. Paslaugų teikėjas nesuteikia paslaugų Sutarties 1.2.1–1.2.6 papunkčiuose nurodytais terminais arba suteiktos paslaugos neatitinka Sutarties 1 punkte ir Techninėje specifikacijoje nustatytų reikalavimų ir Paslaugų teikėjas neištaiso paslaugų trūkumų 2.4.2 papunktyje nustatyta tvarka;
6.4.3. Paslaugų teikėjas nevykdo kitų savo sutartinių įsipareigojimų;
6.4.4. kai Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
6.4.5. dėl kitokio pobūdžio neveiksnumo, trukdančio vykdyti Sutartį;
6.4.6. Paslaugų teikėjas ne dėl Užsakovo kaltės per 2 darbo dienas nuo tos dienos, kai paaiškėja, kad Sutarties 9.1.1 papunktyje nurodytas ūkio subjektas ir (arba) 9.1.2 papunktyje nurodytas ekspertas negali vykdyti įsipareigojimų, į jo vietą nepaskiria kito ūkio subjekto ir (arba) eksperto su tokia pat kvalifikacija ir patirtimi;
6.4.7. Sutartis buvo pakeista pažeidžiant Viešųjų pirkimų įstatymo 89 straipsnį;
6.4.8. paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
6.4.9. paaiškėjo, kad Paslaugų teikėjas, turėjo būti pašalintas iš Pirkimo procedūros pagal Viešųjų pirkimų įstatymo 46 straipsnio 1 dalį.
6.5. Nutraukiant Sutartį 6.4.6–6.4.9 papunkčiuose nurodytais pagrindais, laikomasi šių reikalavimų:
6.5.1. Sutarties nutraukimas atleidžia Šalis nuo Sutarties vykdymo;
6.5.2. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo;
6.5.3. kai Sutartis nutraukta, Paslaugų teikėjas gali reikalauti grąžinti jam viską, ką jis yra perdavęs Užsakovui vykdydamas Sutartį, jeigu jis tuo pat metu grąžina Užsakovui visa tai, ką buvo iš pastarosios gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
6.6. Sutartis jos galiojimo laikotarpiu gali būti keičiama, kai yra bent vienas iš šių atvejų:
6.6.1. kai Sutarties šalis, su kuria Užsakovas sudarė Sutartį, pakeičiama nauja Sutarties šalimi dėl bent vienos iš šių priežasčių:
6.6.1.1. dėl Paslaugų teikėjo reorganizavimo, įskaitant jungimą ir skaidymą, atskyrimo ar bankroto procedūros, Paslaugų teikėjo teises ir pareigas visiškai arba iš dalies perima kitas paslaugų teikėjas, atitinkantis anksčiau pirkimo dokumentuose nustatytus kvalifikacinius reikalavimus, jei tokie buvo keliami. Toks Paslaugų teikėjo pakeitimas negali lemti kitų esminių Sutarties pakeitimų;
6.6.1.2. kai pats Užsakovas prisiima Paslaugų teikėjo įsipareigojimus dėl subtiekėjų. Toks Sutarties pakeitimas galimas, jeigu Sutartyje nustatyta tiesioginio atsiskaitymo su subtiekėjais galimybė;
6.6.2. kai pakeitimas, neatsižvelgiant į jo vertę, nėra esminis, kaip nustatyta Sutarties 6.8 papunktyje;
6.6.3. Sutarties 6.1 papunktyje nurodytais atvejais.
6.7. Sutarties pakeitimas jos galiojimo laikotarpiu laikomas esminiu, kai pakeičiamas Sutarties bendrasis pobūdis. Bet kuriuo atveju esminiais Sutarties pakeitimais laikomi tokie pakeitimai, kai tenkinama bent viena iš šių sąlygų (Sutarties 6.6 papunktyje nurodytais atvejais į šias sąlygas neatsižvelgiama):
6.7.1. pakeitimu nustatoma nauja sąlyga, kurią įtraukus į pradinį pirkimą būtų galima priimti kitų dalyvių pasiūlymų ar pirkimas sudomintų daugiau tiekėjų;
6.7.2. dėl pakeitimo ekonominė Sutarties pusiausvyra pasikeičia Paslaugų teikėjo, su kuriuo sudaryta Sutartis, naudai taip, kaip nebuvo aptarta Sutartyje;
6.7.3. dėl pakeitimo labai padidėja Sutarties apimtis;
6.7.4. kai Paslaugų teikėją pakeičia naujas tiekėjas dėl kitų priežasčių, negu Sutarties 6.6.1 papunktyje nurodytos priežastys.
6.8. Sutarties pakeitimai ir papildymai, nepažeidžiant Viešųjų pirkimų įstatymo 17 straipsnyje įtvirtintų principų ir tikslų bei vadovaujantis Viešųjų pirkimų įstatymo 89 straipsnio nuostatomis, įforminami rašytiniu Šalių susitarimu, kuris yra neatsiejama Sutarties dalis.
6.9. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 5 darbo dienas ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.

7. ASMENYS, ATSAKINGI UŽ SUTARTIES VYKDYMĄ

7.1. Už Sutarties tinkamą vykdymą Užsakovas skiria atsakingu (-a):
PAREIGOS, VARDAS, PAVARDĖ, TEL. NR. IR EL. P. ADRESAS.
7.2. Už Sutarties tinkamą vykdymą Paslaugų teikėjas skiria atsakingu (-a):
PAREIGOS, VARDAS, PAVARDĖ, TEL. NR. IR EL. P. ADRESAS ARBA NURODOMA Sutarties 9.1.2 papunktyje nurodyti ekspertai.

8. KITOS SUTARTIES SĄLYGOS

8.1. Sutarčiai vykdyti subteikėjai nepasitelkiami arba subtiekėjai nurodomi Sutarties 9 punkte. 
8.2. Bet kokie nesutarimai ar ginčai, kylantys tarp Šalių dėl Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.
8.3. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu ji įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis.
8.4. Įvykus nenugalimos jėgos (force majeure) aplinkybėms Šalių santykiams taikomos Atleidimo nuo atsakomybės esant nenugalimos jėgos (force majeure) aplinkybėms taisyklės, patvirtintos Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos aplinkybėms taisyklių patvirtinimo“.
8.5. [bookmark: _Hlk195289647]Esminiu Sutarties pažeidimu laikytini tokie pažeidimai, kurie yra laikomi esminiais pagal Lietuvos Respublikos civilinio kodekso 6.217 straipsnio 2 dalies kriterijus, taip pat Sutarties 1 punkte ir Techninėje specifikacijoje nurodytų reikalavimų paslaugoms, jų teikimo ir trūkumų taisymo terminams nesilaikymas bei Sutarties 3 punkte nurodytų kainodaros taisyklių pažeidimas. JEIGU NURODOMI SUBTIEKĖJAI, PAPILDOMA: „<...> bei subtiekėjo, nurodyto Sutarties 9.1.1 papunktyje ir (arba) specialisto, nurodyto Sutarties 9.1.3 papunktyje, pakeitimas į pirkimo dokumentuose nurodytą kvalifikacijos reikalavimą neatitinkantį subtiekėją ir (arba) specialistą.“.
8.6. Sutarčiai ir su ja susijusiems santykiams tarp Šalių, įskaitant Sutarties sudarymo, galiojimo, negaliojimo ir nutraukimo klausimus, taikoma ir Sutartis aiškinama pagal Lietuvos Respublikos teisę.
8.7. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų Lietuvos Respublikos teisės aktų nustatyta tvarka.
8.8. Sutartis sudaryta lietuvių kalba 2 (dviem) vienodą teisinę galią turinčiais egzemplioriais – kiekvienai Šaliai po vieną.
8.9. Techninė specifikacija yra neatskiriama Sutarties dalis.

9. PASLAUGŲ TEIKĖJO EKSPERTAI, SUBTEIKĖJAI IR ŪKIO SUBJEKTAI, KURIŲ PAJĖGUMAIS TIEKĖJAS REMIASI, IR JŲ KEITIMO TVARKA

9.1. Paslaugų teikėjo pasiūlyme nurodytas (-i):
9.1.1. ūkio subjektas, kurio pajėgumais tiekėjas remiasi: ŪKIO SUBJEKTO PAVADINIMAS, TEL. NR., EL. P. ADRESAS, KITI DUOMENYS.
9.1.2. Ekspertai:
9.1.2.1. Projekto vadovas – VARDAS, PAVARDĖ, TEL. NR. IR EL. P. ADRESAS;
9.1.2.2. Ekspertas –  VARDAS, PAVARDĖ, TEL. NR. IR EL. P. ADRESAS;
9.2. Paslaugų teikėjas neturi teisės keisti Sutarties 9.1.1 papunktyje nurodytų ūkio subjektų ir 9.1.2 papunktyje nurodytų ekspertų be Užsakovo raštiško sutikimo.
9.3. Jei tenka keisti Sutarties 9.1.1 papunktyje nurodytą ūkio subjektą arba 9.1.2 papunktyje nurodytą ekspertą, kandidatas į jo vietą privalo atitikti pirkimo dokumentuose atitinkamam ūkio subjektui ir (arba) ekspertui numatytus reikalavimus.
9.4. Apie tai, kad Sutarties 9.1.1 papunktyje nurodytas ūkio subjektas arba 9.1.3 papunktyje nurodytas ekspertas dėl ligos, mirties, darbo santykių pasibaigimo, atostogų (taikoma fiziniams asmenims), veiklos sustabdymo, bankroto (taikoma juridiniams asmenims) kitų, nuo Paslaugų teikėjo nepriklausančių aplinkybių nebegali arba laikinai negali vykdyti savo įsipareigojimų, Paslaugų teikėjas Užsakovą privalo informuoti raštu Sutarties 7.1 papunktyje nurodytu elektroninio pašto adresu ne vėliau kaip per 2 darbo dienas nuo aplinkybių, nurodytų šiame papunktyje, atsiradimo dienos, kartu pateikdamas reikiamus kandidato kvalifikaciją pagrindžiančius dokumentus (visus pirkimo dokumentuose nustatytus reikalavimus įrodančius dokumentus).
9.5. Užsakovui pritarus, pasirašomas Šalių susitarimas dėl ūkio subjekto ir (arba) specialisto pakeitimo. Šis susitarimas tampa neatskiriama Sutarties dalimi.
9.6. Sutarties galiojimo metu Užsakovas gali inicijuoti Sutarties 9.1.1 papunktyje nurodyto ūkio subjekto ir (arba) 9.1.3 papunktyje nurodyto eksperto, kuris netinkamai atlieka Sutartyje numatytas pareigas, pakeitimą, nurodydamas tokio prašymo motyvus. Šiuo atveju ūkio subjektas arba ekspertas keičiamas Sutarties 9.4 papunktyje nustatyta tvarka.
9.7. Papildomas išlaidas, patirtas dėl ūkio subjektų ir ekspertų keitimo, atlygina Paslaugų teikėjas.
9.8. Sutarties galiojimo metu papildomų subtiekėjų pasitelkimas galimas tuo atveju, kai siekiant tinkamai ir laiku įvykdyti Sutartį dėl pagrįstų aplinkybių būtini papildomi subtiekėjai, ir tik gavus Užsakovo raštišką sutikimą. Nurodytu atveju Paslaugų teikėjas pateikia Užsakovui pagrįstą prašymą.

